Diari Oficial de la Generalitat Valenciana


Sumari del DOGV 4858, del 07-10-2004 (2004/10958)

DECRET 191/2004, d'1 d'octubre, del Consell de la Generalitat, pel qual crea un institut d'Educació Secundària a Orihuela.
--------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10959


Data del document
:   01-10-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Orihuela
    * ensenyament públic
    * centre d'ensenyament

DECRET 191/2004, d'1 d'octubre, del Consell de la Generalitat, pel qual crea un institut d'Educació Secundària a Orihuela. [2004/10036]
  
El mapa escolar de la Comunitat Valenciana no contemplava inicialment la creació d'un nou institut a Orihuela, però l'evolució demogràfica de la localitat ha fet necessari que es modificaren les previsions i s'incorporara a la planificació educativa un nou institut per a atendre la demanda de llocs escolars d'Educació Secundària en el districte escolar Al-42.
  
Atenent estes previsions, l'Ajuntament, per acord adoptat en sessió plenària celebrada el 4 de març de 2002, va cedir a la Generalitat Valenciana un solar de 25.000 m² per a la construcció del nou centre docent, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Fins a la finalització de les obres de la seua seu definitiva, el nou centre docent s'ubicarà en les instal·lacions provisionals habilitades a este efecte.
  
En aplicació del que establix l'article 13 de la Llei Orgànica 8/1985, de 3 de juliol, reguladora del Dret a l'Educació, per tal que el centre dispose des de la seua creació d'una denominació específica pròpia, se li assigna la corresponent a la zona en què està ubicat. Tot això, sense perjuí del que establix l'article 3 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià (DOGV de 8 de setembre de 1997).
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació, i l'article 1 del Reglament Orgànic i Funcional dels Instituts d'Educació Secundària, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 1 d'octubre de 2004,
  
DECRETE
  
Article únic
  
Es crea el següent centre docent:
  
Província: Alacant
  
Localitat: Orihuela-Dehesa de Campoamor
  
Denominació: Instituto de Educación Secundaria Playa Flamenca
  
Codi: 41164177
  
Titular: Generalitat Valenciana
  
Domicili: C/ Nicolau de Bussi,41.
  
Composició: 16 unitats d'Educació Secundària Obligatòria i 6 de Batxillerat
  
Capacitat: 480 llocs escolars d'Educació Secundària Obligatòria i 210 de Batxillerat
  
DISPOSICIÓ ADDICIONAL
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2004.
  
València, 1 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN